armvectores/hy_wikipedia_2023 huggingface dataset:
Լեոնհարդ Ֆրանկ

Լեոնհարդ Ֆրանկ (սեպտեմբերի 4, 1882(1882-09-04)[…], Վյուրցբուրգ, Բավարիա, Գերմանական կայսրություն - օգոստոսի 18, 1961(1961-08-18)[…], Մյունխեն, Գերմանիայի Ֆեդերատիվ Հանրապետություն), գերմանացի գրող։


== Կենսագրություն ==
Ֆրանկը ծնվել է 1882 թվականի սեպտեմբերի 4-ին Վյուրցբուրգում, ատաղձագործի ընտանիքում։
Նա փոխել է տարբեր մասնագիտություններ, սակայն նրա հիմնական զբաղմուքն է եղել է կերպարվեստը (Մյունխենում սովորել  է գեղանկարչություն և արվեստ)։ Ֆրանկի առաջին գիրքը՝ «Ավազակային խումբը» (Die Rauberbande), հրատարակվել է 1914 թվականին՝ Առաջին համաշխարհային պատերազմի նախօրեին, որը նրան մեծ ճանաչում է բերել։ Տեսնելով բեռլինցի լրագրողի, որ տոնում էր Լուզիտանիա ինքնաթիռի կործանումը, որոշում է լքել Գերմանիան և բնակություն հաստատել չեզոք Շվեցարիայում, որտեղ նա հրատարակել է «Մարդը բարի է» (Der Mensch ist gut, 1917) պացիֆիստական պատմվածքների ժողովածուն։
1922-ական թվականներին նա միացավ ձախական հեղափոխական գրողներին, որորնց շարքերում էին Բահերան, Բրեխտը և Կիշան։ Նրա հետաքրքրությունը աշխատավորական գործընթացին, նվիրվածությունը սոցիալիզմին և կապիտալիստներին տապալելու ցանկությունն արտացոլված է իր Բյուրգեր (Der Burger, 1924) վեպում։ «Վերջին վագոնում» նովելում կերպարների դասկարգային պատկանելությունը համապատասխանեցվում է նրանց սոցիալ քաղաքական բնութագրին և մարդկային որակներին։ «Ձախ կողմում, որտեղ սիրտն է» ինքնակենսագրականում նա գրում է․ «Նա հավատում է, որ պատմության ընթացքը զարգացման հիմնական ուղու վրա, պարտադիր հանգեցնում տնտեսության սոցիալիստական կառուցվածքին․․․ նա հավատում է որ ինքնակառավարումը հիմնված է ագահության և մաքրության վրա․․․ 2000 թվականին կապիտալիիստներին փոխարինելու են գալու սոցիալիստները»։
Նրա «Կառլ և Աննա» (1926) իրատեսական աշխատանքը շատ հայտնի է։ «Օքսենֆուրտի արական քառյակ» (Das Ochsenfurter Männerquartätt, 1927) և «Երեք միլիոնից երեքը»  (Von drei Millionen drei, 1932) վեպերում շարունակվում է «Ավազակային խումբ» վեպում սկսված Վյուրցբուրգ քաղաքի պատմությունը։ «Երեք միլիոնից երեքը» վեպը գրվել է մեծ դեպրեսիայի և դրա պատճառով սկիզբ առած գործազրկության պայմաններում։
1934 թվականին հակառազմական «Մարդը բարի է» գրքի հեղինակը նացիստների կողմից զրկվել է Գերմանիայի քաղաքացիությունից։ Գերմանիայում նրա գրքերը արգելված էին և չհրապարակվեցին մինչև 1952 թվականը, երբ լույս տեսավ նրա «Ձախից, որտեղ սիրտն է» գիրքը։
Ամբողջ կյանքի ընթացքում գրողն ապրել է տարագրության  մեջ (Շվեյցարիա, Լոնդոն, Փարիզ, որտեղ և կարողացել է Միացյալ Նահանգներ, նացիստական բռնազավումից հետո կարողացել է մի կերպ փախչել ԱՄՆ), որտեղ և նա սկսել է գրել «Հիսուսի աշակերտները» վեպը հետռազմական Գերմանիայի մասին (Die Jünger Jesu, 1949)։
Ֆրանկն մահացել է 1961 թվականի օգոստոսի 12-ին Մյունխենում։
Սոցիոլոգի հայրը Անդրե Գունդեր Ֆրանկան է։


== Մատենագրություն ==
1914 - «Ավազակներ» վեպ,
1917 - «Մարդը բարի է» հակապատերազմյա  նովել,
1925 - «Վերջին վագոնում» նովել,
1927 - «Օքսենֆուրտի արական քառյակ» վեպ,
1952 - «Ձախից, որտեղ սիրտն է» ինքնակենսագրական վեպ։


== Ճանաչում ==
1955 թվականին արժանացել է ԳԴՀ-ի ազգային մրցանակին։ Պատկերված է 1972 թվականի ԳԴՀ-ի դրոշմակնիքի վրա։


== Ծանոթագրություններ ==
Կրիսնևո

Կրիսնևո (ռուս.՝ Криснево), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշիտ (գյուղ, Կրասնոկամսկի շրջան)

Աշիտ (ռուս.՝ Ашит, բաշկիրերեն՝ Әшит), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 75 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղունասար

Աղունասար, լեռ Հայկական լեռնաշխարհում, Զանգեզուրի լեռնահամակարգում։


== Ծանոթագրություններ ==
Արվեստների և գիտության քաղաք

Արվեստների և գիտության քաղաք (վալենս. Ciutat de les Arts i les Ciències, իսպ.՝ Ciudad de las Artes y las Ciencias), Իսպանիայի Վալենսիա քաղաքում Թուրիա գետի չորացած հունի վրա հինգ կառույցից կազմված ճարտարապետական համալիր։ Դիզայնը վալենսիացի ճարտարապետ Սանտյագո Կալատրավեինն է, շինարարությունն սկսվել է 1996 թվականին։ Համալիրը հանդիսանում է ժամանակակից ճարտարապետության ակնառու օրինակներից մեկը։
«Քաղաքը» կազմված է հինգ շենքից, որոնց սովորաբար անվանում են իրենց վալենսերեն (կատալոներեն) անուններով.

El Palau de les Arts Reina Sofía - օպերային թատրոն և բեմ այլ թատերական բեմադրությունների համար
L'Hemisfèric - IMAX կինոթատրոն, պլանետարիում, լազերային բեմադրությունների թատրոն
L'Umbracle - պատկերասրահ/այգի
El Museu de les Ciències Príncipe Felipe - գիտական թանգարան
L'Oceanogràfic - օվկիանոսագիտական պարկ բաց երկնքի տակՀամալիրը շրջապատված է զբոսայգիներով, առվակներով և ավազաններով, այս տարածքը քաղաքի բնակիչների և հյուրերի հանգստի հանրահայտ վայր է, այստեղ աշխատում են բարեր և սրճարաններ։


== Պատմություն ==
Նախագծի աղբյուրները1989 թվականին Վալենսիայի նախագահ Ժուան Լերման ընդունում է Վալենսիայի համալսարանի պատմական գիտությունների պրոֆեսոր Մարիա Լոպես Պայերոյի առաջարկը՝ Թուրիա գետի հին հունի զբոսայգում կառուցել գիտական թանգարան։ Թանգարանի նախագիծը մշակում է նման տարածքներում նմանօրինակ բնութագիչներով Մյունխենում, Լոնդոնում և Կանադայում նախագծեր և կառուցում իրականացրած մի թիմ։
«Գիտության քաղաք» անունը նախագծին տվել է ինքնավար կառավարությունը։ Նախագիծը ներառում էր 370 մետրանոց կապի աշտարակ, որը պիտի լիներ աշխարհում երրորդ տեղում, պլանետարիում և գիտության թանգարան։ Աշխատանքների ընդհանուր արժեքը գնահատվում էր մոտավորապես 25 մլրդ պեսետ կամ մոտ 150 մլն եվրո։

Շինարարություն1991 թվականի մայիսին խորհուրդը հաստատում է հողերի հանձնումը։ Չորս ամիս անց ներկայացվում է Սանտյագո Կալատրավայի մշակած նախագիծը։ Շինարարությունը սկսվում է 1994 թվականի վերջին։

Բացում1998 թվականի ապրիլին համալիրի L'Hemisfèric շենքն իր դռները բացում է հանրության առջև։
Տասնմեկ ամիս անց բացվում է նաև El Museu de les Ciències Príncipe Felipe: 2002 թվականի դեկտեմբերի 12-ին տեղի ունեցավ L'Oceanographic-ի (Եվրոպայի ամենամեծ ակվարիում) բացումը։ 2005 թվականի հոկտեմբերի 8-ին բացվում է Palau de les Arts Reina Sofía և դառնում Վալենսիայի օպերային թատրոնը։


== Արտաքին հղումներ ==
Պաշտոնական կայք
(9662) Ֆրենկհաբբարդ

(9662) Ֆրենկհաբբարդ (անգլ.՝ Frankhubbard), աստերոիդ աստերոիդների հիմնական գոտում։ Հայտնաբերվել է 1996 թվականի ապրիլի 12-ին Պաուլ Կոմբայի կողմից Պրեսկոտում։
Միջին հեռավորությունը Արեգակից կազմում է 2,766646 ա. մ., առավելագույնը մոտենում է 2,2832 ա. մ. հեռավորության վրա և հեռանում 3,2501 ա. մ.։ Արեգակի շուրջ մեկ ամբողջական պտույտ է կատարում 1680,85 երկրային օրվա ընթացքում, իր ուղեծրով շարժվելով միջինում 0,214177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9662) Ֆրենկհաբբարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Երրորդություն եկեղեցի (Երևան)

Անվան այլ կիրառումների համար տե՛ս՝ Սուրբ Երրորդություն եկեղեցի (այլ կիրառումներ)Սուրբ Երրորդություն եկեղեցի՝ Հայաստանյաց առաքելական սուրբ եկեղեցու տաճար և հոգևոր համայնք Երևանում։


== Պատմություն ==
Եկեղեցին կառուցվել է 2001-2005 թվականներին ճարտարապետ Բաղդասար Արզումանյանի նախագծով և ամերիկահայ բարերար Լուիզ Սիմոն Մանուկյանի ֆինանսական աջակցությամբ։ 2004 թ տեղի է ունեցել եկեղեցու խաչերի օծումը, իսկ 2005 թվականի նոյեմբերի 20-ին կատարվեց եկեղեցու օծման սրբազան արարողությունը։
Այսօր եկեղեցին ապրում է ակտիվ համայնքային կյանքով։


== Պատկերներ ==

		
		
		


== Ծանոթագրություններ ==


== Արտաքին հղումներ ==
Երևանի Սուրբ Երրորդություն եկեղեցի
Հեղինակի իրավունքը

«Հեղինակի իրավունքը», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 251) նոյեմբերի 7-ի համարում։
Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 282-283)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Նովի Տամյան

Նովի Տամյան (ռուս.՝ Новый Тамьян, բաշկիրերեն՝ Яңы Тамъян), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 214 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տերեխովո (այլ կիրառումներ)

Տերեխովո, կարող է վերաբերել՝

Տերեխովո - գյուղ, Ուկրաինայի Ժիտոմիրի մարզի Բերդիչևի շրջանում
Տերեխովո - գյուղ, Ուկրաինայի Սումիի մարզի Կրոլևեցի շրջանում
Փոքրիկ շագանակագույն սեքս մեքենա

Փոքրիկ շագանակագույն սեքս մեքենա (անգլ.՝ Little Brown Sex Machine կամ LBSM), պատկերավոր արտահայտություն և գենդերային կարծրատիպ, որն օգտագործվել է  Հարավարևելյան Ասիայի երկրներում (Հնդկաչին թերակղզում և Մալայան կղզեխմբի կղզիներում) ծառայություն մատուցող ամերիկյան զինվորական անձնակազմի կողմից՝ տեղի կանանց և աղջիկների նկատմամբ :


== Ծագում ==
Համարվում է, որ այս արտահայտությունն իր ծագմամբ պարտական է 20-րդ դարի ամերիկյան նեոգաղութատիրությանը, որի շնորհիվ Միացյալ Նահանգները դարձել են համաշխարհային գերտերություն և սկսել են իրենց ազդեցությունը տարածել գլոբալ մասշտաբով։ Դրա համար մոլորակի բոլոր շրջաններում, որոնք ամերիկացիների համար հետաքրքրություն էին ներկայացնում, տեղակայվել է ռազմակայանների համակարգը։ Այդ կայաններն արագ աճել են տարբեր ժամանցային հաստատություններով, որոնք ապահովել են ամերիկյան անձնակազմի սպասարկումը՝ դրան տրամադրելով ծառայությունների ամբողջ տեսականին, այդ թվում նաև՝ սեռական։ Ֆիլիպիններում նման վայրերը վերածվել են քաղաքային կյանքի կենտրոնների՝ նպաստելով էկզոտիկ զբոսաշրջության զարգացմանը։ Տեղի սեքս-աշխատակցուհիները, որոնք աշխատում էին այդ հաստատություններում, ամերիկացի նավաստիների կողմից ստացել են «LBFM» (անգլ.՝ little brown fucking machine) պիտակը։


== Կիրառման օրինակներ ==
Ամերիկյան Կադենա ռազմակայանում (Օկինավա կղզի) «LBSM» արտահայտությունը լայնորեն օգտագործվել է որպես գրություն ԱՄՆ բանակի անձնակազմի շապիկների վրա։ Դա խիստ վրդովմունք է առաջացրել ճապոնացի քաղաքական գործիչ Սուձուե Տակաձատոյի մոտ, որը նման վարքագիծը բնորոշել է որպես ռասիզմի դրսևորում, որը հանգեցնում է երրորդ աշխարհի երկրներում հասարակության կանանց մասի դեգրադացիայի։ Ընդ որում, թե կանայք, թե զինվորները, որոնք օգտագործում են նրանց սեռական խաղալիքների դերում, դառնում են միլիտարիզմի և իմպերիալիզմի վրա կառուցված համակարգի զոհը։


== Ծանոթագրություններ ==


== Գրականություն ==
Peter C. Phan Evaluation of the Rationale for Retaining the U.S. Bases // Ethnicity, Nationality and Religious Experience. — Lanham, New York, London: University Press of America, 1995. — Vol. 37. — P. 159. — 326 p. — ISBN 0-8191-9509-X
Military Prostitutes // Gender Camouflage: Women and the U.S. Military / Francine J. D'Amico, Laurie L. Weinstein. — New York and london: New York University Press[en], 1999. — P. 219. — 279 p. — ISBN 9780814719077
Sharon Lamb, Tangela Roberts, Aleksandra Plocha Effects on Girls and Society // Girls of Color, Sexuality, and Sex Education. — Palgrave MacMillan, 2016. — P. 59. — 96 p. — (Social Science). — ISBN 978-1-137-60153-7
R&R // Encyclopedia of Prostitution and Sex Work / Melissa Hope Ditmore. — London: Greenwood Press, 2006. — Vol. 2. — P. 376. — ISBN 0-313-32970-2
Celine Parreñas Shimizu "Little Brown Fucking Machines Powered by Rice" or Sex Tourists with Movie Cameras and Prostitues Without Movie Cameras // The Hypersexuality of Race: Performing Asian/American Women on Screen and Scene. — Duke University Press, 2007. — P. 185. — ISBN 978-0-8223-4012-6
Rolando B. Tolentino Filipinas in Transnational Space // National/Transnational: Subject Formation, Media and Cultural Politics in and on the Philippines. — Ateneo University Press, 2001. — P. 6. — 205 p. — (Social Science). — ISBN 971-550-382-9
Կաուստե

Կաուստե (էստ․՝ Kauste), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջեյսոն Քիդ

Ջեյսոն Ֆրեդերիկ Քիդ (անգլ.՝ Jason Frederick Kidd, մարտի 23, 1973(1973-03-23), Սան Ֆրանցիսկո, Կալիֆոռնիա, ԱՄՆ), ամերիկացի նախկին բասկետբոլիստ, բասկետբոլային մարզիչ։ Ներկա պահին հանդիսանում է Բասկետբոլի ազգային ասոցիացիայի (NBA) «Միլուոքի Բաքս» ակումբի գլխավոր մարզիչը։
Քիդը մեծացել է Կալիֆորնիայի Օքլենդ քաղաքում և հանդես եկել Բերքլիում գտնվող Կալիֆորնիայի համալսարանի թիմում, որից հետո մուտք է գործում 1994 թ. NBA-ի դրաֆթ, որտեղ ընտրվում է 2-րդը` «Դալաս Մավերիքսի» կողմից։ 1996-ից 2001 թվականները Քիդը խաղում է «Ֆինիքս Սանսի» կազմում, իսկ 2001-ից 2008-ը՝ «Նյու Ջերսի Նեթսի»։ 2007–08 խաղաշրջանի միջնամասում Քիդը փոխանակման շրջանակում հետ է տեղափոխվում «Դալաս»։ Վերջինիս կազմում Քիդը 2011 թ.-ին հաղթում է NBA-ի չեմպիոնատը։ Բասկետբոլիստի կարիերայի վերջին՝ 2012–13 մրցաշրջանը Քիդն անցկացնում է «Նյու Յորք Նիքս», որից հետո թոշակի է անցնում, սակայն մեկ շաբաթ անց արդեն հանդես գալիս որպես «Բրուքլին Նեթս» (նախկին՝ «Նյու Ջերսի Նեթս») ակումբի գլխավոր մարզիչ։
Հանդես է եկել նաև Միացյալ Նահանգների բասկետբոլի ազգային հավաքականում` Սիդնեյի (2000) և Պեկինի (2008) ամառային օլիմպիական խաղերում։ Համարվել է լիգայի ոչ ագահ բասկետբոլիստներից մեկը, ով միշտ կարողանում էր գրագետ արդյունավետ փոխանցումների հեղինակ դառնալ։
Քիդը 10 անգամ ճանաչվել է աստղ` մասնակցելով բոլոր աստղերի խաղերին։


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Պաշտոնական կայք
ESPN էջ
1425

1425 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1425 թվականն է, 
XV դարի 25-րդ տարին։


== Դեպքեր ==


== Ծնունդներ ==


== Մահեր ==
Ղարաշեխ

Ղարաշեխ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դարբին Կիրիլովի տուն

Դարբին Կիրիլովի տուն (ռուս.՝ Дом кузнеца Кириллова), Սվերդլովսկի մարզի Կունարա գյուղում գտնվող յուրահատուկ ճարտարապետական շինություն, որը իրենից ներկայացնում է նաիվ արվեստի վառ օրինակ։


== Պատմություն ==
Ձևավորման հիմնական աշխատանքները կատարվել են 1954 թվականից մինչև 1967 թվականն ընկած ժամանակահատվածում դարբին Սերգեյ Իվանովիչ Կիրիլովի կողմից, նրա ընտանիքի բնակության նպատակով։ Հեռանալով խրճիթ-վերնատան նախատիպից` Կիրիլովը ստեղծեց խայտաբղետ  դրվագներով զարդարված, հեքիաթային սիմվոլիկայով, խորհրդային պրոպագանդայի և մանկական արվեստի կերպարով դեկորատիվ տուն։
Տան վրա կային մի քանի վիմագրություններ` «Թռեք աղավնիներ, թռեք. Ձեզ համար ոչ մի տեղ խոչնդոտ չկա», «Թող լինի միշտ արևը։ Թող լինի միշտ երկինքը», «Թող լինի միշտ մայրիկը, թող միշտ խաղաղություն լինի»։ Տան վրա աշխատանքները վարպետի կողմից ավարտվեցին 1967 թվականին` Հեղափոխության 50-ամյակի նախօրյակին։ Ամբողջ զարդարանքը պատրաստված էր փայտից և մետաղից։
1999 թվականին այս տունը հաղթեց փայտե ճարտարապետության ինքնագործունեության համառուսաստանյան մրցույթում։ 2013 թվականին տանը բնակվել է վարպետի այրին։
Եվրոպական ժողովրդական ստեղծագործության նմանատիպ օրինակ է հանդիսանում գերմանական Լեմգո քաղաքում կառուցված Կարլ Յունկերի տունը։ Ներկայումս Յունկերի տունը դարձել է թանգարան։


== Ծանոթագրություններ ==


== Արտաքին հղումներ ==
Дом кузнеца Кириллова на YouTube
Необыкновенный дом кузнеца Кириллова
Լոկուր

Լոկուր (ֆր.՝  Laucourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 181 մարդ, բնակչության խտությունը` 28.41 մարդ/կմ²։ Բնակավայրը զբաղեցնում է 6.37 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 45 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 126 աշխատունակ (15-64 տարեկան)  բնակիչ, որոնցից ակտիվ էին 95-ը, իսկ ոչ ակտիվները` 31։ Ակտիվության ցուցանիշը կազմում է 75,4 %։ 95 աշխատունակ մարդկանցից աշխատել է 86 անձ (47 տղամարդ և 39 կին)։ Գործազուրկ են եղել 9 անձ (3 տղամարդ և 6 կին)։ 31 անաշխատունակներից 7-ը եղել են աշակերտներ կամ ուսանողներ, 12-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պորտու Ալեգրիի ագլոմերացիա (մեզոշրջան)

Պոտու Ալեգրիի ագլոմերացիա (պորտ.՝ Mesorregião Metropolitana de Porto Alegre), վարչական մեզոշրջան Բրազիլիայում։ Մտնում է Ռիու Գրանդե դու Սուլ նահանգի կազմի մեջ։ Բնակչությունը կազմում է 5168 հազար մարդ 2007 թվականի տվյալով։ Զբաղեցրած տարածքը՝ 29 734,982 կմ²։ Բնակչության խտությունը՝ 173,8 մարդ/կմ²։


== Վիճակագրություն ==
Համախառն ներքին արտադրանքը կազմել է 112 847 889 736,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 193,99 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)


== Մեզոշրջանի կազմ ==
Մոզոշրջանի մեջ մտնում են հետևյալ միկրոշրջանները.

Կամական
Գրամադու-Կանելա
Մոնտենոգրո
Օզորիու
Պորտու-Ալեգրու
Սան-Ժերոնիմու
Նոյթրաուբլինգ

Նոյթրաուբլինգ (գերմ.՝ Neutraubling), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 12 808 մարդ (դեկտեմբերի 31, 2010 թվական)։ Զբաղեցնում է 12,00 կմ² մակերես տարածք։ Պաշտոնական կոդ՝ 09 3 75 174։


== Ծանոթագրություններ ==


== Արտաքին հղումներ ==
Պաշտոնական կայք
Դոբրոմինո

Դոբրոմինո (ռուս.՝ Добромино), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 533 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիմինո

Կիմինո (ճապ.՝ 紀美野町 Կիմինո-տյո), Ճապոնիայի Վակայամա պրեֆեկտուրայի Կայսո գավառում գտնվող ավան։ Ավանի մակերեսը կազմում է 128,31 կմ², բնակչությունը՝ 9 482 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 73,90 մարդ/կմ²։


== Աշխարհագրական դիրք ==
Կիմինո ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Կայնան, Կինոկավա քաղաքները և Կացուրագի, Արիդագավա ավանները։


== Բնակչություն ==
Ավանի բնակչությունը կազմում է 9 482 մարդ (2014 թվականի օգոստոսի 1-ի տվյալների համաձայն), իսկ խտությունը՝ 73,90 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Կիմինո ավանը խորհրդանշող ծառ է համարվում Torreya nucifera)-ն, ծաղիկ՝ սակուրայի ծաղիկը, թռչուն՝ Motacilla grandis-ը։


== Ծանոթագրություններ ==


== Արտաքին հղումներ ==
Ճապոնական Կիմինո ավանի պաշտոնական վեբկայք(ճապոներեն)
Ոսկե աքաղաղը և հավը

«Ոսկե աքաղաղը և հավը» (《金黄公鸡与母鸡), զարդանկար ուղղահայաց թղթագլանի վրա, որը ստեղծվել է կորեացի անհայտ նկարչի կողմից 19-րդ դարում Չոսոնի դինաստիայի կառավարման օրոք։ Աշխատանքը ստեղծվել է թղթի վրա թանաքի և ներկերի օգնությամբ։ Դեկորատիվ տարրերի հետ միասին ստեղծագործության բարձրությունը կազմում է 200,7 սանտիմետր, լայնությունը` 62,7 սանտիմետր։ Աշխատանքը չինական գեղանկարչությունից հարմարեցված «ծաղիկներ և թռչուններ» հանրաճանաչ թեմայի զարգացման օրինակ է։ Այն իր մեջ պարունակում է նաև անմահության առասպելական խորհրդանիշեր`արև, սարեր, ամպեր, եղևնիներ, կռունկներ, կրիաներ, եղնիկներ և սնկեր։ Կոմպոզիցիայի կենտրոնում գտնվում են աքաղաղը և հավը, որոնք նստած են ադամածառի և ժայռի վրա համապատասխանաբար։ Նրանք խորհրդանշում են հարստությունը և ապագան։ Ստեղծագործությունը գտնվում է Նյու Յորքի Մետրոպոլիտեն թանգարանի հավաքածուում։


== Տեղեկատվություն նկարի մասին ==
Անտիկ ժամանակներից աքաղաղը որոշ մշակույթներում համարվում էր սուրբ կենդանի, որը խորապես արմատավորված է տարբեր կրոնական հավատալիքներում և պաշտամունքներում։ Աքաղաղը համարվում է չինական մշակույթի և արվեստի կարևորագույն և ավանդական խորհրդանիշերից մեկը և ընդգրկված է չինական կենդանակերպի 12 նշանների մեջ (կորեական կենդանակերպը գրեթե նույնական է չինականին)։ Հին չինացիք կարծում էին, որ աքաղաղը բարձր բարոյականության խորհրդանիշ է և անձի լավագույն հատկանիշերի կրողը։ Այդ պաշտամունքը վերաբերվում էր նաև հարևան ասիական երկրների բնակիչներին։ Չոսոն դինաստիայի կառավարման ընթացքում կորեական գեղանկարչության և մշակույթի մեջ սկսեցին ի հայտ գալ խորհրդանշական կենդանիներ, որոնք չինական դիցաբանության մեջ օժտված էին դրական և բարենպաստ հատկանիշներով, դրանցից էին վագրը, վիշապը, կռունկը, եղնիկը և այլն։ «Ոսկե աքաղաղը և հավը» թղթագլանը ստեղծվել է 19-րդ դարի սկզբին։ Պաշտոնական փաստաթղթերի և հիշատակությունների բացակայության պատճառով, գեղանկարի հեղինակի անունը և ստեղծման ամսաթիվը անհայտ են։ Թղթագլանի կոմպոզիցիայի կենտրոնում ոսկեգույն և կարմիր երանգներով պատկերված աքաղաղն ու հավն են։ Աքաղաղը նստած է ադամածառի բնին, արևի և ամպերի տակ։ Քիչ ներքև, ժայռի վրա աճող անմահության սնկերի մոտ գտնվում է հավը։ Թռչունների այս զույգը դիցաբանական ոսկե փասիանի կերպարի ոճաբանական ակնարկն է (որը, չնայած անվանմանը ունի դեղին կատարով կարմրավուն մարմին), որը խորհրդանշում է հաջողությունը։
1919 թվականին «Ոսկե աքաղաղը և հավը» թղթագլանը Ռոջերսի հիմնադրամի կողմից նվիրաբերվել է Մետրոպոլիտեն թանգարանին։ Ստեղծագործությունը ցուցադրվել է Նյու Յորքում, Նոր Օռլեանում, Հոնոլուլուում, Սան Ֆրանցիսկոյում, Լոս Անջելեսում և Թալսայում կազմակերպված ցուցահանդեսներում։


== Ծանոթագրություններ ==


== Արտաքին հղումներ ==
Metropolitan Museum of Art website
Korean Art from 19th to the 20th century - Metropolitan Museum of Art
Korean Art – Nary Griggs Berke Collection, Mary and Jackson Berke Foundation
Մաշկ (այլ կիրառումներ)

Մաշկ, կարող է վերաբերել՝

Մաշկ - ողնաշարավոր օրգանիզմների արտաքին ծածկույթը
Մաշկ - մարդու մարմնի արտաքին ծածկույթը
Ժոլդ

Ժոլդ (ֆր.՝ Jauldes), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 726 մարդ, բնակչության խտությունը` 28.37 մարդ/կմ²։ Բնակավայրը զբաղեցնում է 25.59 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 90 կմ հարավ, Անգուլեմ քաղաքից` 18 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 482 աշխատունակ (15-64 տարեկան) բնակիչ, որոնցից ակտիվ էին 369-ը, իսկ ոչ ակտիվները` 113։ Ակտիվության ցուցանիշը կազմում է 76,6 %։ 369 աշխատունակ մարդկանցից աշխատել է 354 անձ (198 տղամարդ և 156 կին)։ Գործազուրկ են եղել 15 անձ (8 տղամարդ և 7 կին)։ 113 անաշխատունակներից 26-ը եղել են աշակերտներ կամ ուսանողներ, 50-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արցախի քաղաքականություն


== Պետական կառուցվածքը ==
Արցախը նախագահական հանրապետություն է։
Գործադիր իշխանությունը մեծ մասամբ պատկանում է նախագահին։ Նախագահը ընտրվում է ուղղակի քվեարկությամբ՝ հինգ տարվա ժամկետով։ Նա նշանակում և պաշտոնաթող է անում վարչապետին։ Վարչապետը նախագահում է կառավարությունը, որը, բացի փոխվարչապետից, կազմված է 12 նախարարներից, ազգային անվտանգության ծառայությունից, արտակարգ իրավիճակների պետական ծառայությունից, շրջակա միջավայրի և բնական ռեսուրսների վարչությունից և Արցախի ոստիկանությունից։
Օրենսդիր մարմինը ուղղակիորեն ընտրված խորհրդարանն է՝ Ազգային ժողովը, որը ունի 33 անդամ։ Խորհրդարանի անդամները ընտրվում են հինգ տարի ժամկետով։ Արցախի քաղաքական կյանքում գերիշխում են Ազատ հայրենիք և Արցախի ժողովրդավարական կուսակցությունները։
Հայաստանի և Արցախի միջև սերտ համագործակցություն կա օրենսդրական ոլորտում։ Այն օրենքները, որոնք ընդունվում են ՀՀ Խորհրդարանի կողմից, հաճախ, գրեթե առանց փոփոխման, ընդունվում են Արցախի Խորհրադարանի կողմից։ Արցախի համար նաև կենսական կաևորություն ունի ՀՀ հետ համագործակցությունը և կադրերի փոխանակումը պաշտպանական ոլորտում։


=== Կուսակցություններ ===
Խորհրդարանում տեղ գրաված կուսակցություններ.

Ազատ Հայրենիք, 14 տեղ
Արցախի ժողովրդավարական կուսակցություն, 7 տեղ
Հայ Հեղափոխական Դաշնակցություն, 6 տեղ
Խորհրդարանում տեղ գրաված անկուսակցական անդամներ, 6 տեղ


=== Ընտրություններ ===
2005 թ. հունիսի 15-ին Արցախում տեղի ունեցան Խորհրդարանական ընտրություններ, որոնց հետևում էին շուրջ 50 դիտորդներ արտերկրից (ԱՄՆ, Եվրոպա, Ռուսաստան), որոնք ընտրությունները գնահատեցին որպես «ազատ և թափանցիկ»։
2006 թ. դեկտեմբերի 20-ին ժողովրդական հանրաքվեի արդյունքում ընդունվեց նոր սահմանադրություն։
2007 թ. հուլիսի 19-ին Նախագահական ընտրություններում հաղթող ճանաչվեց Բակո Սահակյանը։2007 թ. սեպտեմբեր 14-ին նախագահ Բակո Սահակյանը Արայիկ Հարությունյանին նշանակեց է վարչապետ։2010 թ. մայիսի 23-ին ԼՂՀ 5-րդ գումարման Ազգային ժողովի ընտրություններ, որոնց հետևում էին ավելի քան 100 միջազգային դիտորդներ։


=== Քաղաքացիություն ===
Արցախի բնակիչները Արցախի քաղաքացիներ են։ Դեռևս 1992 թ. ընդունվել է «ԼՂՀ քաղաքացիության հիմնասկզբունքների օրենքը»։ Արցախի քաղաքացիների նախկինում իրենց անձը հաստատում էին Խորհրդային շրջանից մնացած անձնագրերով, որոնք արտերկրում վավերական չէին։ Այժմ դա արվում է նոր՝ հայկական անձնագրերով։


== Արտաքին հղումներ ==
Արցախի Հանրապետության Կենտրոնական ընտրական հանձնաժողովի կայքէջ Archived 2011-12-25 at the Wayback Machine.


== Ծանոթագրություններ ==
Սոնգա

Սոնգա (ռուս.՝ Соньга), գետ Ռուսաստանում, հոսում է Յարոսլավլի մարզով։ Գետաբերանը գտնվում է Իտ գետի ձախ ափից 14 կմ հեռավորության վրա։ Գետի երկարությունը կազմում է 33 կմ, ավազանի տարածքտ 103 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010300212110000010637
Կոդը ըստ հիդրոլոգիական հետազոտության (ՌԴ) — 110001063
Ավազանի կոդը — 08.01.03.002
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==
Գինու թանգարան (այլ կիրառումներ)

Գինու թանգարանների մասին կան հետևյալ հոդվածները.

Գինու թանգարան (Էհնեն)
Գինու թանգարան (Մալագա)
Գինու թանգարան (Յալթա)
Գինու թանգարան (Պլևեն)
Գինու թանգարան (Փարիզ)
(4713) Ստիլ

(4713) Ստիլ (անգլ.՝ Steel), աստերոիդ աստերոիդների գոտի ներքին մասում։ Հայտնաբերվել է 1989 թվականի օգոստոսի 26-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 1,926249 ա. մ., առավելագույնը մոտենում է 1,7839 ա. մ. հեռավորության վրա և հեռանում 2,0686 ա. մ.։ Արեգակի շուրջ մեկ ամբողջական պտույտ է կատարում 976,49 երկրային օրվա ընթացքում, իր ուղեծրով շարժվելով միջինում 0,368668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,67° անկյուն։
Ստիլ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4713) Ստիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իփնարի

Իփնարի  կամ Աջիրյուարա (աբխազ.` Аджырюара, վրաց.՝ იფნარი), գյուղ Աբխազիայի Գագրայի շրջանում։ Գտնվում է Գագրայից 15 կմ հեռավորության և ծովի մակարդակից 60 մ բարձրության վրա։


== Բնակչությունը ==
1959 թվականի տվյալներով, գյուղում բնակվում էր 589 մարդ, հիմնականում հայեր և աբխազներ։ Համաձայն 1989 թվականի հաշվառումների, գյուղն ուներ 5166 բնակիչ, կրկին հիմնականում հայեր և աբխազներ։


== Անվանումը ==
1940-ական թվականներին գյուղը կոչվել է Սոմխուր Խեոբա (Հայկական Հովիտ - სომხურ ხეობა), 1948 թվականին անվանվել է Իփնարի, իսկ 1992 թվականին, Աբխազիայի կառավարության որոշմամբ, վերանվանվել է Աջիրյուարա։


== Ծանոթագրություններ ==
Կոտայք գարեջրի գործարան

Անվան այլ կիրառումների համար տե՛ս՝ Կոտայք (այլ կիրառումներ)«Կոտայք» գարեջրի գործարան ՍՊԸ, գարեջրի արտադրությամբ և իրացմամբ զբաղվող հայաստանյան ձեռնարկություն, «Մուլտի գրուպ» հոլդինգի ստորաբաժանում։ Ստեղծվել է 1974 թվականին՝ Աբովյան քաղաքում։


== Պատմություն ==
Գործարանը կառուցվել է 1974 թվականին՝ Չեխոսլովակիայից ՀԽՍՀ հրավիրված մասնագետների կողմից՝ նպատակ ունենալով գարեջուր մատակարարել Կովկասի տարածաշրջանի բոլոր հանրապետություններին։ Մեծածավալ արտադրական կարողությունների, 500.000 հլ տարեկան արտադրողականության, ինչպես նաև տվյալ ժամանակաշրջանում լավագույնը համարվող չեխոսլովակյան տեխնոլոգիաների առկայության շնորհիվ, գործարանին հաջողվում է դառնալ առաջատար գարեջրագործերից մեկը Խորհրդային Միությունում՝ ապահովելով բարձր որակի գարեջուր երկրի սահմաններից դուրս։
Խորհրդային Միության փլուզումից և Հայաստանի անկախացումից հետո, ինչպես բազմաթիվ հետխորհրդային ձեռնարկություններ, այնպես էլ «Կոտայքը» մեծ դժվարություններ ունեցան։ 1996 թվականին գործարանը սեփականաշնորհած բաժնետերը գալիս է այն եզրահանգման, որ սեփական ուժերով անհնար է վերականգնել ձեռնարկությունը, որոշում է գործակցել առավել առաջատար և բնագավառի փորձառու արևմտյան ընկերություններից մեկի հետ։ Այդպիսի ձեռնարկություն էր ֆրանսիական «Castel Group»-ը, որն ուներ միջազգային գործարար կառավարման հաջող փորձ աֆրիկյան, ասիական, ինչպես նաև ռուսական տարածաշրջաններում։ «Castel Group»-ի կողմից 1997 թվականին ներդրված 17 միլիոն ԱՄՆ դոլարը համարվում էր Հայաստանում կատարված առաջին խոշոր և առանցքային ներդրումներից մեկը։
Հայաստանյան և արտաքին շուկաներում հայտնի գարեջրի «Կոտայք գոլդ», «Կոտայք չանի», «Աբովյանի չանի», «Էրեբունի» տեսակները միջազգային ցուցահանդեսներում արժանացել են բազմաթիվ մրցանակների։


== Գրականություն ==
Ավետիսյան, Սամվել (2010). «Հայաստանի գյուղատնտեսությունը և ագրովերամշակումը», Երևան, «Լիմուշ», 237 էջ


== Ծանոթագրություններ ==
Ագահ (Բիթլիսի գավառ)

Ագահ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Խլաթ քաղաքից հարավ՝ Վանա լճի ափին։
Գյուղը հայաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լևոն Մեհրաբյան

Լևոն Մկրտչի Մեհրաբյան (1890, Թիֆլիս, Ռուսական կայսրություն - 1954), հայ մանկագիր, դրամատուրգ, ԽՍՀՄ գրողների միության անդամ 1934 թվականից։


== Կենսագրություն ==
Ծնվել է Թիֆլիս քաղաքում։ 1912 թվականին ավարտել է Ներսիսյան դպրոցը և իրեն նվիրել մանկավարժական գործունեությանը։ Աշխատակցել է «Հոկտեմբերիկ», «Կարմիր ծիլեր» և «Հոկտեմբերյան սերունդ» պարբերականներին։
Նրա «Շեկլիկ Շեկո» և «Մանի» պիեսները երկար տարիներ խաղացվել են հայկական բեմերում։ Մահացել է 1954 թվականին։


== Երկեր ==
Շեկլիկ Շեկո, Թիֆլիս, 1926, 26 էջ։
Պետիկի դեղատոմսը, Երևան, Հայպետհրատ, 1941, 5 էջ։
Պատկերազարդ գիրքը, Երևան, Հայպետհրատ, 1955, 19 էջ։


== Ծանոթագրություններ ==
Սոոհառա

Սոոհառա (էստ․՝ Soohara), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վելիկանով (Մորոզովի շրջան)

Վելիկանով (ռուս.՝ Великанов), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Պարամոնովսկի գյուղական համայնքի կազմի մեջ։
Կորոտյակ

Կորոտյակ (ուկրաիներեն՝ Коротяк), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Կորոտյակ գյուղում բնակվում էր 237 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Airbnb

Airbnb (հայերեն՝ «Էյրբիէնբի»), օնլայն հարթակ` ամբողջ աշխարհում կարճաժամկետ վարձակալության, մասնավոր բնակարաններ առաջարկելու և գտնելու համար։


== Կոնցեպցիա ==
Airbnb-ից օգտվողները հնարավորություն ունեն ճանապարհորդներին վարձակալությամբ տրամադրել իրենց բնակարանն ամբողջությամբ կամ մասնակի։ Կայքը հարթակ է տրամադրում տանտիրոջ ու հյուրի միջև կապի հաստատման համար, ինչպես նաև` պատասխանատու է փոխհամաձայնության համար։ Airbnb-ն կացարան է առաջարկում աշխարհի 65.000 քաղաքներում 191 երկրից։ 2008 թվականի օգոստոսին հիմնադրումից հետո մինչև 2017 թվականի ապրիլ Airbnb կայքի միջոցով կացարան է գտել ավելի քան 150 միլիոն մարդ։ Իր գործունեության համար կայքը վերցնում է որոշակի տոկոս` տանտիրոջից գումարի 3 տոկոսը, իսկ պատվիրողից` 6-12 տոկոսը (ըստ 2017 թվականի ապրիլի տվյալների)։


== Պատմություն ==

Airbnb-ն (ի սկզբանե` AirBed&Breakfast, «փչած ներքնակ և նախաճաշ») հիմնադրվել է 2008 թվականի օգոստոսին, Սան Ֆրանցիսկոյում։ Դրա հիմնադիրները Բրայան Չեսքին, Ջո Գեբբիան և Նեյթան Բլեչարզիկն են։ Ի սկզբանե ֆինանսավորումն ստացվում էր Y Combinator բիզնես-ինկուբատորից։ Ավելի ուշ Greylock Partners-ը, Sequoia Capital-ն և Էշթոն Քաթչերը նույնպես ներդրում են կատարել ընկերությունում։
Հիմնադրումից մինչև 2017 թվականի ապրիլ նախագծում կատարվել է մոտ 3.4 միլիարդ դոլար ներդրում։ Ներդրողներից մեկը դարձել է ռուս գործարար Յուրի Միլների DST Global հիմնադրամը։
Բացի Սան Ֆրանցիսկոյի գլխամասից, ընկերությունն ունի 10 տարածաշրջանային գրասենյակներ Բարսելոնայում, Բեռլինում, Համբուրգում, Կոպենհագենում, Լոնդոնում, Միլանում, Փարիզում, Սան Պաուլոյում, Սինգապուրում և Սիդնեյում։


== Անվտանգություն ==
Airbnb-ի օգտագործողների պրոֆիլները (ինչպես հյուրերինը, այնպես էլ` հյուրընկալներինը) պարունակում են վարկանիշ, խորհուրդներ և ակնարկներ, որոնք թողնում են այլ օգտատերեր։ Օգտատերերի անձը կարող է հաստատվել սոցիալական ցանցերում պրոֆիլների միջոցով։ Կայքը հնարավոորություն է տալիս տանտիրոջն ու պոտենցիալ հյուրին առանձին շփվել` պատվերն իրականացնելուց առաջ։
Պատվիրման համար վճարումը կատարվում է Airbnb կայքի միջոցով, գումարը պահվում է ընկերության կողմից 24 ժամ` հնարավորություն տալով հյուրին համոզվել, որ կացարանը համապատասխանում է նկարագրությանն ու լուսանկարներներին, որից հետո միայն գումարը փոխանցվում է տանտիրոջը։
Այցելությունն ավարտելուց հետո հյուրն ու տանտերը կարծիք են թողնում միմյանց մասին և գնահատում են իրար` ըստ որոշակի չափանիշների, ինչն արդյունքում ձևավորում է նրանց երկուսի վարկանիշը։ Առցանց վարկանիշի կառավարման նմանատիպ համակարգ է օգտաործում նաև Իբէյ ինտերնետ աճուրդը։


== Ծանոթագրություններ ==
Գոդլևո (Բլագոևգրադի մարզ)

Գոդլևո (բուլղար․՝ Годлево), գյուղ Բուլղարիայի հարավ-արևմուտքում՝ Բլագոևգրադի մարզի Ռազլոգի համայնքում։


== Աշխարհագրական դիրք ==
Գոդլևոն գտնվում է Ռիլայի ստորոտում գտնվող լեռնային տարածքում, Ռազլոգ քաղաքից 6 կմ հեռավորության վրա, Բանսկոյից 12 կմ, Սոֆիա քաղաքից 150 կմ, Կուլատայի KPD Գոցե Դելչևից 79 կմ հեռավորության վրա։ Գյուղը գտնվում է ծովի մակարդակից 877 մետր բարձրության վրա։ 
Տարածաշրջանի ամենաբարձր կետը Ռադոնի գերեզմանն է (2200 մ)։ Գյուղն ունի մարզադաշտ՝ 2000 հոգու համար և 3 հյուրանոց։ Գոդլևոյի տարածքում կառուցվել է վեց ջրամբար։
Փոստային ինդեքս՝ 2768:


== Բնակչություն ==
Ըստ 2010 թվականի Բուլղարիայում անցկացված մարդահամարի տվյալների՝ գյուղի բնակչությունը կազմել է 525 մարդ։ 2011 թվականի մարդահամարի տվյալներով գյուղում բնակվել է 503 մարդ, որոնց ազգության գերակշռող մասը բուլղարներն են եղել։ 


== Ծանոթագրություններ ==
Սեպեդա լա Մորա

Սեպեդա լա Մորա (իսպ.՝ Cepeda la Mora), քաղաք և համայնք Իսպանիայում, մտնում է Ավիլա պրովինցիայի մեջ, որն էլ իր հերթին մտնում է Կաստիլիա և Լեոն ինքնավար համայնքի մեջ։ Համայնքը մտնում է Էլ-Բարկո-դե-Ավիլա-Պիեդրախիտա շրջանի կազմի մեջ։ Տարածքը՝ 31 կմ2։ Բնակչությունը՝ 96 (2010)։ Վարչական կենտրոնից հեռավորությունը՝ 41 կմ։


== Բնակչություն ==


== Ծանոթագրություններ ==


== Արտաքին հղումներ ==
Asociación Cultural El Rollo de Cepeda la Mora
Parques Naturales / Municipios situados en el entorno del "Espacio Protegido" Archived 2007-09-27 at the Wayback Machine.
Gredos Norte / Cepeda la Mora Archived 2009-01-05 at the Wayback Machine.
Cepeda la Mora en el Catastro de Ensenada
Ջուլիան Շնաբել

Ջուլիան Շնաբել (անգլ.՝ Julian Schnabel, հոկտեմբերի 26, 1951(1951-10-26)[…], Նյու Յորք, Նյու Յորք, ԱՄՆ և Բրուքլին, Նյու Յորք, Նյու Յորք, ԱՄՆ, ԱՄՆ), ամերիկացի կինոռեժիսոր, սցենարիստ և նկարիչ։
Դեռ պատանեկան տարիքում ընտանիքի հետ տեղափոխվել է Բրաունսվիլ, Թեքսաս։ 1973 թ. գեղարվեստի բակալավրի կոչում է ստացել Հյուսթոնի համալսարանում, որն ավարտելուց հետո դիմում է ներկայացրել Նյու Յորքի Ամերիկյան արվեստի Ուիթնի թանգարանի անկախ ուսումնական ծրագրին։ Դիմումին կից կար հացի երկու կտորի արանքում սենդվիչի նման դրված նրա աշխատանքի լուսապատկերը։ Շնաբելին իսկույն ընդունեցին։ Մաքառելով արվեստի աշխարհում՝ բուֆետի խոհարար է աշխատել և հաճախել Max's Kansas City ռեստորան-գիշերային ակումբը՝ միաժամանակ աշխատելով իր գործերի վրա։ 1975 թ. բացվել է նրա առաջին անհատական ցուցահանդեսը Հյուսթոնի Ժամանակակից արվեստի թանգարանում։ Նկարչի գործունեությանը զուգահեռ՝ նկարահանել է երեք ֆիլմ, որոնց սցենարի հեղինակն է. «Բասկիա». կենսագրական ժապավեն նկարիչ Ժան-Միշել Բասկիայի մասին, «Քանի դեռ գիշերը չի իջել»` կուբացի բանաստեղծ Ռեյնալդո Արենասի ինքնակենսագրական գրքի էկրանացումը, որի պրոդյուսերն է նաև, «Սկաֆանդրը և թիթեռը»` Ժան-Դոմինիկ Բոբիի հուշագրության կինոտարբերակը։


== Ֆիլմագրություն ==
1996 - Բասկիա
2000 - Քանի դեռ գիշերը չի իջել
2007 - Սկաֆանդրը և թիթեռը
2007 - Բեռլին (վավերագրական)
2010 - Միռալ


== Մրցանակներ ==

2007 - «Կաննի կինոփառատոն» լավագույն ռեժիսոր
2008 - «Ոսկե Գլոբուս» լավագույն ռեժիսոր


== Ծանոթագրություններ ==
Եկատերինա Պարր

Եկատերինա Պարր, (անգլ.՝ Catherine Parr, Քեթրին Փեր, 1512 կամ օգոստոս 1512, Քենդալ, Կումբրիա, Անգլիա - սեպտեմբերի 7, 1548 կամ սեպտեմբերի 5, 1548(1548-09-05), , Գլուսթերշիր), Հենրի VIII-ի վեցերորդ և վերջին կինն է։ 
Բացի Հենրի VIII-ից նա ամուսնացած է եղել նաև Էդվարդ Բորոյի, Ջոն Նեվիլի և Թոմաս Սեյմուրի հետ։ Վերջինից ունի Մերի Սեյմուրին։
Ծնվել է մոտ 1512 թվականին Անգլիայում` Թոմաս Պարրի և Մոդ Գրինի ընտանիքում։ Նա Հենրի VIII-ին այդպես էլ չկարողացավ ժառանգ պարգևել։ Նա և Աննա Կլեվացին Հենրի VIII-ի միակ կանայք են, որ մահացան իրենց սեփական մահով։ Հենրի VIII-ի մահից հետո նա ամուսնացավ Ջեյն Սեյմուրի եղբոր` Թոմաս Սեյմուրի հետ։


== Ծանոթագրություններ ==
Ֆեռնանդու դի Նորոնհա ծովային ազգային պարկ

Ֆեռնանդու դի Նորոնհա ծովային ազգային պարկ (պորտ.՝ Parque Nacional Marinho de Fernando de Noronha), ազգային պարկ Պերնամբուկու նահանգում, Բրազիլիա։


== Տեղագրություն ==
Ֆեռնանդու դի Նորոնհա ծովային ազգային պարկն ընդգրկում է Ֆեռնանդու դի Նորոնհա կղզու մի մասը՝ Պերնամբուկուի մունիցիպալիտետը։ Ընդգրկում է 10927.64 հա։ Ֆեռնանդու դի Նորոնհա բնապահպանական պահպանվող տարածքը ներառում է համանուն կղզու քաղաքային մասը, իսկ մնացած տարածքը զբաղեցնում է այս ազգային պարկը։ Տեղանքն ընդգրկում է Սուրբ Պետրոս և Սուրբ Պողոս կղզեխմբի մեծ ծովային տարածությունը, որը նույնպես գտնվում է ազգային պարկում։


== Կառավարություն ==
Ֆեռնանդու դի Նորոնհա ազգային պարկը ստեղծվել է 1988 թվականի սեպտեմբերի 14-ին 96․693 դաշնային հրամանագրով։ Այն կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։
Ոչ պաշտոնական վարչական ծրագիրը թողարկվել է 1990 թվականի դեկտեմբերի 31-ին։ Խորհրդատվական խորհուրդն անվանվել է 2001 թվականի դեկտեմբերի 31-ին։ 2010 թվականի նոյեմբերի 29-ին տրվել է տարբեր ուսումնասիրություններով վերանայված կառավարման պլանը։


== Շրջակա միջավայր ==
Կղզու սկզբնական բուսականությունը կրճատվել է, երբ այն օգտագործվել է որպես բանտ՝ բանտարկյալներին թաքցնելու համար։ Դրանից հետո ոչ բնիկ տեսակները՝ հատկապես փշասերմերը, որոնք տարածված են անհավասարաչափ, օգտագործվել են ընտանի կենդանիների կերակրման համար։ Չնայած շրջակա միջավայրի վերականգնմանն ուղղված քայլերին, կղզում դեռևս շարունակում էին զբաղվել ոչխարաբուծությամբ։
Պարկում պահպանվող թռչնատեսակներից են արևադարձային թռչունները, ջրահատը (Puffinus lherminieri) և այլն։ Մեկ այլ պաշտպանված տեսակներից են ծովախեցգետինները, կանաչ կրիան (Chelonia mydas), ծովային կրիան (Caretta caretta), Echinaster (Othilia) guyanensis ծովաստղը և այլն։


== Ծանոթագրություններ ==


== Աղբյուրներ ==
 (portuguese) Parna Marinho de Fernando de Noronha, Chico Mendes Institute for Biodiversity Conservation, արխիվացված  օրիգինալից 2021-02-25-ին, https://web.archive.org/web/20210225214552/https://www.icmbio.gov.br/portal/unidadesdeconservacao/biomas-brasileiros/marinho/unidades-de-conservacao-marinho/2265-parna-marinho-de-fernando-de-noronha, վերցված է 2016-06-08 
 (portuguese) PARNA Marinho de Fernando de Noronha, ISA: Instituto Socioambiental, https://uc.socioambiental.org/uc/590682, վերցված է 2016-06-08 
 (portuguese) Unidade de Conservação: Parque Nacional Marinho de Fernando de Noronha, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=186, վերցված է 2016-06-08
Դալնեե Պոլե (Պեսչանոկոպսկի շրջան)

Դալնեե Պոլե (ռուս.՝ Дальнее Поле), ավան Ռուսաստանի Ռոստովի մարզի Պեսչանոկոպսկի շրջանում։ Զարեչենսկի գյուղական համայնքի վարչական կենտրոնն է։
Ghost (այլ կիրառումներ)

Ghost, կարող է վերաբերել՝

Ghost - գերմանացի երգչուհի Ջեյմի-Լի Կրիվիցի երգը
Ghost - շվեդական ռոք խումբ
Շատո Արնու Սենտ Օբան

Շատո Արնու Սենտ Օբան (ֆր.՝ Château-Arnoux-Saint-Auban, օքս.՝ Castèu-Arnòs e Sant Auban), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Վոլոն կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04049։


== Բնակչություն ==
Համայնքի բնակչությունը 2008 թվականին կազմում էր 5270 մարդ։


== Տնտեսություն ==
2007 թվականի տվյալներով 2997 աշխատունակ տարիքի մարդկանցից (15-64 տարեկան) 2041-ը տնտեսապես ակտիվ էին, 956-ը անգործ (ակտիվության ցուցանիշը 68,1 %, 1999 թվականին եղել է՝ 64,7 %)։ 2041 աշխատունակ բնակիչներից 1759-ը աշխատում էին (946 տղամարդ և 813 կին), անաշխատանք էին 282-ը (100 տղամարդ և 182 կին)։ 956 անգործ մարդկանցից 234-ը աշակերտներ կամ ուսանողներ են, 376-ը թոշակառու, 346-ը չէին աշխատում այլ պատճառներով.


== Պատկերասրահ ==

		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝  Շատո Արնու Սենտ Օբան» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-11 
«Շատո Արնու Սենտ Օբան» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Ունդեկան

Ունդեկան, ալկանների դասին պատկանող օրգանական միացություն C11H24 բանաձևով։ Այն ունի 159 իզոմեր։


== Պատմություն ==
Առաջին անգամ այն ստացել է Կրաֆտը վերականգնելով ունդեկանաթթուն և ունդեկանաթթվի մոնոքլորածանցյալը (С11H23Cl) յոդաջրածնական թթվով և ֆոսֆորով 210—240 °C ջերմաստիճանում։


== Ֆիզիկական հատկություններ ==
Ունդեկանը անգույն հեղուկ է, եռման ջերմաստիճանը` 196 °C (ն.պ.): Սառեցնելով մինչը −26 °C այն վերածվում է մոմանման սպիտակ նյութի։ Խտությունը` 0,74 գ/սմ³ (0,7559 գ/սմ³` 0 °C և 0,6816 գ/սմ³` 99 °C)


== Քիմիական հատկություններ ==
Քիմիական հատկություններով այն նման է այլ բարձր դասի ալկաններին։


== Ծանոթագրություններ ==


== Արտաքին հղումներ ==
Ունդեկան Archived 2000-12-16 at the Wayback Machine. at Dr. Duke's Phytochemical and Ethnobotanical Databases
Ռյայմյալյա

Ռյայմյալյա (ռուս.՝ Ряймяля), գյուղ Ռուսաստանի Կարելիայի հանրապետության Պիտկյարանտսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեսնայա Պեչենգա

Լեսնայա Պեչենգա (ռուս.՝ Лесная Печеньга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ստորին Պեչենգա գետի աջ ափում՝ 2 կմ հեռավորության վրա։ Գետի երկարությունը 15 կմ է։ Ակունքը գտնվում է անտառներում, Տոտմից 48 կմ հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008800
Հիդրոլոգիական ուսումնասիրությունների կոդը - 103000880
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մոցո

Մոցո  (իտալերեն՝ Mozzo), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 7284 մարդ, խտությունը՝ 2046 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 24030։ Հեռախոսային կոդ՝ 035։
Բնակավայրի հովանավորն է՝ Հովհաննես Մկրտիչը։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար։ 035 4556600
Գլխավոր կայք։ http://www.comune.mozzo.bg.it/


== Արտաքին հղումներ ==
Բնակավայրի գլխավոր կայք(իտալ.)
Ազգային ինստիտուտի վիճակագրություն (իտալ.)
ինստիտուտի վիճակագրություն(անգլ.)(չաշխատող հղում)


== Ծանոթագրություններ ==
Հիվանդությունների միջազգային դասակարգում

Հիվանդությունների և առողջության հետ կապված խնդիրների միջազգային վիճակագրական դասակարգում (ՀՄԴ, անգլ.՝ International Classification of Diseases (ICD), International Statistical Classification of Diseases and Related Health Problems ), ղեկավար փաստաթուղթ, որն առողջապահության բնագավառում օգտագործվում է որպես բժշկական վիճակագրության և դասակարգման հիմք։ Ըստ ԱՀԿ-ի բնորոշման՝ «ստանդարտ դիագնոստիկ գործիք է համաճարակաբանության, առողջապահության կառավարման համար և կլինիկական նպատակներով»։ Այն ներառում է բնակչության առողջության ընդհանուր վիճակի վերլուծությունը։
Դասակարգման օբյեկտներն են հիվանդությունների տեսակները, որոնց ողջ բազմությունը բաժանվում է դասերի, խմբերի և ենթախմբերի։
Այն հրապարակվում է Առողջապահության համաշխարհային կազմակերպության կողմից և վերանայվում է յուրաքանչյուր 10 տարին մեկ անգամ։
Ներկայումս գործում է Հիվանդությունների միջազգային դասակարգում, Տասներորդ վերանայումը (ՀՄԴ-10, ICD-10)։
Հաստատվել է Հայաստանում 2005 թվականին։


== Արտաքին հղումներ ==
ՀՄԴ10, հայերեն տարբերակ (ներբեռնում) Archived 2016-03-04 at the Wayback Machine.
ՀՄԴ10, հայերեն տարբերակ (ներբեռնում), գործել է մինչև 14.11.2013 թվական


== Ծանոթագրություններ ==
Պոլցո (այլ կիրառումներ)

Պոլցո, կարող է վերաբերել՝

Պոլցո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Պոլցո - գյուղ Ռուսաստանի Վլադիմիրի մարզի Մուրոմսկի շրջանի կազմում։
Սուրբ Աստվածածին եկեղեցի (Այնթապ)

Սուրբ Աստվածածին եկեղեցի (Քուրթուլուս մզկիթ) (անգլ.՝ Holy Mother of God Church; թուրքերեն՝ Kurtuluş Camii (Քուրթուլուս մզկիթ), որը նշանակում է Ազատագրման մզկիթ, անգլ.՝ Liberation Mosque), հայկական եկեղեցի, որը հիմնադրվել է 1892 թվականին, 1920 թվականին վերածվել է բանտի, իսկ 1984 թվականին՝ մզկիթի։ Եկեղեցին գտնվում է Թուրքիայի Այնթապ (ներկայիս Գազիանթեպ) քաղաքի կենտրոնում։


== Պատմություն ==
Շենքը նախագծել է Աբդուլ-Համիդ II-ի օսմանահայ ճարտարապետ Սարգիս Բալյանը։
2016 թվականի հոկտեմբերի 14-ին Independent-ում հրապարակված հոդվածում լրագրող Ռոբերտ Ֆիսկը գրում է թուրքական Գազիանթեփ քաղաքի և «Ազատագրում» մզկիթի մասին՝ նշելով, որ 1915 թվականին մինչև 32 000 հայեր՝ Այնթապ քաղաքի ընդհանուր 36 000 բնակչության գրեթե ողջ քրիստոնյա հատվածը, արտաքսվել են Սիրիայի Համա, Հոմս, Սելիմիա, Հաուրան և Դեյր Էզ Զոր քաղաքներ։ Սուրբ Աստվածածին եկեղեցին՝ իր ունեցվածքով և գանձերով, թալանվել է։
Ըստ թուրք պատմաբան Ումիթ Քուրթի՝ եկեղեցին կնքվել է 1915 թվականի օգոստոսի 22-ին, իսկ ներսում եղած ամեն ինչ տեղադրվել է մեծ ախոռում։ Այնուհետև շարժական գույքն այնտեղից վաճառվում էր աճուրդով։ Այնթապի հայերին պատկանող բոլոր եկեղեցիները փակվել են 1915 թվականի դեկտեմբերի 15-ին։
1920 թվականին (ըստ այլ աղբյուրների՝ 1930 թվականին) եկեղեցին վերածվել է բանտի։ 1984 թվականին բանտը նվիրաբերվել է Թուրքիայի արդարադատության նախարարության Կրոնական գործերի վարչությանը և կոչվել «Քուրթուլուս» մզկիթ։ Ներկայումս հայկական եկեղեցին վերածված է մզկիթի։
Մզկիթի վերածված եկեղեցին ավերվել է 2023 թվականի երկրաշարժից՝ փլուզվել է եկեղեցու գմբեթն ամբողջությամբ։


== Կառուցում ==
Եկեղեցին կառուցված է 1100 քառակուսի մետր տարածքի վրա և ունի 30 մետր բարձրություն։ Առկա է 5 դուռ։ Սրբատաշ քարից պատրաստված պատերին առաջին երկու շարքերում կան կամարակապ պատուհաններ, իսկ վերին շարքի պատուհանները կլոր են։ Շենքը ծածկված է քառահարկ տանիքով։ Ճարտարապետությունը մասամբ արտացոլում է գոթական ոճն իր առանձնահատկություններով։


== Պատկերասրահ ==

		
		
		
		
		
		
		
		
		
		


== Ծանոթագրություններ ==